Doune Castle

Doune Castle er et slott og en borg fra middelalderens Skottland, og ligger i landsbyen Doune, ikke langt fra Dunblane i regionen Stirling.

Historie 
Anlegget ble oppført av Robert Stewart, 1. hertug av Albany sent på 1300-tallet, etter at det første anlegget som skal ha blitt bygget på 1200-tallet ble ødelagt under den skotske uavhengighetskrigen.  Robert Stewart var sønn av kong Robert II av Skottland og regent for Skottland fra 1388 og fram til sin død.

Hertugens støttepunkt har overlevd relativt intakt og fullstendig, og det blir antatt at hele anlegget slik det står ble bygget under ett. Da hertug Richards sønn og arvtaker Murdoch ble henrettet i 1425 gikk slottet over i kongelig eie og ble hovedsakelig benyttet som kongelig jakthus og enkesete, hvor blant andre Mary av Gueldres (c.1434–1463), Margrete av Danmark (1456–1486) og Margaret Tudor (1489–1541), enkene etter henholdsvis Jakob II, Jakob III og Jakob IV.

Maria, skottenes dronning, (styrte i årene 1542–1567) bodde på Doune ved en rekke anledninger hvor hun hadde en gruppe rom over kjøkkenet. Doune var bemannet med en styrke lojal til Maria gjennom den korte borgerkrigen som brøt ut da hun ble tvunget til å abdisere i 1567, og ble sittende her til de overga seg til regenten Matthew Stewart, 4. jarl av Lennox i 1570 etter en tredagers blokade. 

Mot slutten av 1500-tallet gikk eiendommen over til jarlene av Moray.

Slottet deltok i kamphandlinger under krigen i de tre kongeriker i årene 1644 til 1651 og Glencairn-opprøret mot Oliver Cromwell i 1653 og under Jakobittopprørene på slutten av 1600-tallet og begynnelsen av 1700-tallet. I 1800 var anlegget ganske skadet, men restaureringsarbeider ble gjennomført i 1880-årene. På 1900-tallet kom anlegget i statlig eie, og blir nå ivaretatt av Historic Scotland.

Utforming 

På bakgrunn av den status og posisjon lå til hertug av Albany, uttrykket Doune de daværende forestillingene om hvordan et kongelig slott skulle være. Slottet og befestningen er bygget rundt en borggård omgitt av bygninger, men hovedsakelig er bare de nordlige og nordvestlige fløyene ferdigstilt. Disse består av et 29 meter høyt tårnhus over adkomsten og består av rom for slottsherren og hans familie, og et eget tårnhus med kjøkken og gjesterom. Disse er forbundet med en stor hall på 20 x 8 meter, og med en høyde på 12 meter opp til tømmertaket. Steinarbeidene er nesten overalt fra slutten av 1300-tallet, med bare mindre reparasjoner som ble utført i 1580-årene.

Ringmuren er 2 meter tykk og 12 meter høy. Gangveien på toppen er beskyttet av parapeter på begge sider, og går over skråtakene over hallen og porthuset ved hjelp av bratte trapper. Hvert hjørne har åpne, runde tureller med halvsirkulær utsikt mot midten av hver vegg. En firkantet turell med åpning i bunn ligger over bakporten i vestveggen. 

Slottets utforming blir av historikere sett på å være som en del av en utvikling mot mer integrerte borggårdsbygninger, slik som kongelige slott som Linlithgow, som ble bygget gjennom 1400-tallet og tidlig 1500-tallet. Utformingen av Doune tilsvarer utformingen av samtidige slottsanlegg som Tantallon og Bothwell, og framstår, i varierende grad, slik som andre anlegg fra samme periode.

Under restaurasjonene på 1880-tallet ble tømmertakene og tregulvene erstattet, samt innredningen.

Moderne tid 

I moderne tid har Doune Castle blant annet blitt brukt som innspillingssted for filmene Ivanhoe - den svarte ridderen (1952) med Robert Taylor og Elizabeth Taylor., Monty Python og ridderne av det runde bord, TV-serien Game of Thrones og en filmatisering av En sang om is og ild av George R.R. Martin.

Referanser

Eksterne lenker 
 Doune Castle på Historic Scotland
 Doune Community, informasjons- og besøkssenter
 Gravering av Doune Castle av James Fittler i digitalisert versjon Scotia Depicta, or the antiquities, castles, public buildings, noblemen and gentlemen's seats, cities, towns and picturesque scenery of Scotland, 1804 på Skottlands nasjonalbibliotek

Slott i Skottland
Vernede byggverk i Stirling
Borger i Skottland
Byggverk fullført på 1300-tallet